Innocentius etc. venerabilibus fratribus archiepiscopo Vpsalensi, Glandatensi ac Strongensi episcopis salutem etc. Nobilitas generis, vite ac morum honestas aliaque laudabilia probitatis et virtutum merita, super quibus dilectus filius Petrus Benedicti, rector parrochialis ecclesie de Tenal Aboensis diocesis, apud nos fidedigno commendatur testimonio, nos inducunt, vt sibi reddamur ad gratiam liberales. Cum itaque, sicut accepimus, parrochialis ecclesia de Layo dicte diocesis, quam quondam Arffundus (!), ipsius ecclesie de Layo vltimus rector, dum viueret [obtinebat], per obitum eiusdem Arffundj, qui extra Romanam curiam diem clausit extremum, vacauerit et vacet ad presens, nos volentes dicto Petro, qui ut asserit, de nobili genere procreatus existit ac dictam ecclesiam de Tenalt jnter cetera obtinet, premissorum meritorum suorum intuitu gratiam facere specialem …. fraternitati vestre per apostolica scripta mandamus, quatenus vos uel alter vestrum per vos uel alium seu alios ecclesiam predictam de Layo, cuius et ecclesie Victis dicte diocesis illi annexe fructus, re. et pro. sex marcharum argenti secundum co. ex. ua. an., vt jdem Petrus etiam asserit, non excedunt, …. cum annexis huiusmodj ac omnibus juribus et pertinentijs suis prefato Petro auctoritate nostra conferre et assignare curetis …. Nos enim cum eodem Petro, vt vna cum dicta ecclesia de Layo, si presentium vigore [assequatur], dictam ecclesiam de Tenala et cum altera earum vnum et absque illas duo alia quecunque curata seu jnuicem jncompatibilia beneficia ecclesiastica, etiam si parrochiales ecclesie uel earum perpetue vicarie aut dignitates, personatus, administrationes uel officia in cathedralibus uel collegiatis et dignitates ipse in cathedralibus etiam metropolitanis post pontificales maiores aut in collegiatis ecclesijs huiusmodj principales seu tales mixtim fuerint et ad dignitates, personatus, administrationes uel officia huiusmodj consueuerint, qui per electionem assumj eisque cura jnmineat animarum, si alias sibj canonice conferantur aut ipse eligetur, presentetur uel alias assumatur ad illa et jnstituatur in eis, recipere et jnsimul quoaduixerit retinere illaque simul uel successiue simpliciter uel ex causa permutationis, quotiens sibi placuerit, dimittere et loco dimissi uel dimissorum aliud uel alia simile uel dissimile aut similia uel dissimilia beneficium seu beneficia ecclesiasticum uel ecclesiastica duo dumtaxat jncompatibilia similiter recipere et jnsimul quoaduixerit, vt prefertur, retinere libere et licite possit …. auctoritate apostolica tenore presentium de specialis dono gratie dispensamus, prouiso quod Tenala et de Layo ecclesie ac alia jncompatibilia beneficia huiusmodj debitis propterea non fraudentur obsequijs et animarum cura in de Tenalt et de Layo ecclesijs ac, si qua [cura] illis jnmineat animarum, alijs jncompatibilibus beneficijs predictis nullatenus negligatur …. Datum Rome apud sanctum Petrum anno incarnationis dominice millesimo quadringentesimo octuagesimo octauo, kal. nouembris anno quinto. L. L:ta tertio jdus maij anno sexto. Trottus, prothonotarius.